***Schiță pedagogică pentru instructori cu sugestii pentru dialogul și părtășia de grup, extrase din***

***„Teacher Edition”, oferit de Departamentul SS al Conferinței Generale.***

Studiul nr. 4, săptămâna 16-22 iulie 2022

Titlu: **Când se vede fața aurarului**

**Traseu Tematic**

* Textele propuse pentru meditația din această săptămână ne oferă experiențe ale unor oameni și popoare care au avut de înfruntat încercări din care, în cele din urmă, au ieșit transformați și învingători.
* A fi în prezența lui Dumnezeu poate fi o experiență grea pentru moment, dar în cele din urmă pozitivă și regeneratoare.
* Povestea lui Iov este un exemplu frumos de victorie și creștere, oferită ca model și lecție de viață.

**Împărtășind Cuvântul**

**Texte de bază:** **2 Cor.3:18; Mt 5:16; 25:1-12; 1 Cor 4:9; Ef. 3:10; 4:11-12; Iov 23:1-6,10;**

**Dan. 12:1-10; 1 Cor.4:9.**

**Obiectivele pastorale ale grupului**

1. Să înțeleagă modul în care Dumnezeu folosește încercările și dificultățile pentru a corecta și a înnobila caracterul.
2. Să studieze experiențele lui Iov, Iosif, Daniel și să observe marile binecuvântări pe care aceștia le-au obținut.

**Sfaturi didactice**

Îndemnați-i pe cei prezenți să reflecteze asupra încercărilor personale și să le vadă ca pe niște oportunități de creștere și binecuvântare.

**Întrebări pentru dialog și părtășie**

1. Ce lecții de viață am învățat din experiențele pline de suferință ale lui Iov, Iosif, Daniel?

2. Ce au în comun istoriile de viață ale lui Iov, Iosif și Daniel? Cum a fost influențată credința lor?

3. Ce binecuvântări au adus omenirii istoriile de viață ale lui Iov, Iosif, Daniel?

4. Încercați să vă identificați cu aceștia trei și imaginați-vă ce planuri ar putea avea Dumnezeu pentru voi? Ați accepta provocarea?

5. Imaginați-vă că Dumnezeu vrea să vă folosească pentru binele umanității. Ați accepta provocarea și ați suferi încercarea?

**Obiective misionare**

Imaginați-vă că Dumnezeu ar vrea să vă încredințeze o misiune importantă care ar implica neajunsuri și sacrificii. Ați fi dispuși să o acceptați?